projecte-aina/catalan_government_crawling huggingface dataset:
Nom del títol: Màster universitari en Direcció d'Art en Publicitat per la Universitat Ramon Llull
Proporcionar a l'estudiantat els coneixements necessaris per accedir als departaments d'art de les agències de publicitat i comunicació, i a la investigació en els camps de la creativitat, la comunicació visual, la retòrica visual i la publicitat.
Combinar la formació teòrica amb la pràctica, l'aprenentatge dels aspectes tècnics de la disciplina amb l'aprofundiment en els mètodes de creació visual, l'estudi de les funcions empresarials del professional de la direcció d'art amb el seguiment personalitzat dels projectes creatius dels estudiants.
La direcció d'art es concentra en les particularitats retòriques del discurs visual.
Per aquest motiu, les perspectives de futur de les persones titulades són molt àmplies, atès que la seva formació, tant en publicitat com en disseny gràfic, les capacitarà per desenvolupar les noves tecnologies, i també per al treball de creació visual en els àmbits de la publicitat, el disseny gràfic, el disseny editorial i la comunicació corporativa.
Facultat de Comunicació i Relacions Internacionals Blanquerna
Nom del títol: Màster universitari en Modelització Computacional Atomística i Multiescala en Física, Química i Bioquímica per la Universitat de Barcelona, Universitat Politècnica de Catalunya
L'enorme desenvolupament que s'ha donat en els últims anys en el disseny dels supercomputadors ha permès que l'estudi de diferents processos fisicoquímics d'interès utilitzant tècniques de simulació computacional en funció de la mida del sistema ( length scale ) i de l'escala de temps en el qual succeeix (time scale ) hagi assolit un alt grau de fiabilitat i aquest enfocament teòric hagi esdevingut una eina fonamental per comprendre'ls partint dels elements atomicomoleculars que componen el sistema.
Des del punt de vista de l'escala espacial en la qual es descriu el sistema, aquest estudi se centra en les escales intermèdies que van des de l'estructura atomicomolecular fins a la mesoescala, excloent-ne l'estudi dels sistemes macroscòpics que siguin descrits per sistemes d'equacions contínues, utilitzant diversos conceptes mecanoquàntics i estadístiques que donen lloc a diferents famílies de mètodes i aproximacions segons l'escala espaciotemporal requerida.
En aquest marc, aquest estudi pretén:
Facultat d'Informàtica de Barcelona
Nom del títol: Màster universitari en Comunicació Política i Social per la Universitat Ramon Llull
En un món cada vegada més mediatitzat, la intersecció entre la política, els mitjans i la societat té una importància cabdal.
Tot i que ens trobem en un moment en què la desafecció de la política pròpia de les societat contemporànies està a l'ordre del dia, les TIC han permès la proliferació de noves formes de participació política: blogs especialitzats en anàlisi social i polític, grans campanyes marquetinianes que entren a la nostra vida a través de les múltiples pantalles que ens envolten, nous moviments socials que s'organitzen i creen a partir de la xarxa, etc. En definitiva, la relació entre política, nous mitjans i societat i la seva visibilitat és un dels pilars en què es fonamenta el món actual.
En aquest context, aquest estudi formarà professionals que tinguin les eines per enfrontar-se professionalment i acadèmica a aquest nou panorama que ens envolta i que no sempre és ben entès.
Facultat de Comunicació i Relacions Internacionals Blanquerna
Nom del títol: Màster universitari en Direcció Internacional i Gestió de la Innovació Tecnològica (MBA) per la Universitat Ramon Llull
Període de matriculació: Semestral
Modalitat presencial i a distància
Formar professionals i empresaris/àries que puguin desenvolupar i aplicar estratègies innovadores i d'èxit d'acord amb la realitat social, econòmica, tecnològica i empresarial en un entorn global i complex.
Proveir els alumnes dels criteris i les eines que els permetin desenvolupar les habilitats directives i experimentar situacions reals i properes al món professional.
Nom del títol: Màster universitari en Prevenció de Riscos Laborals per la Universitat Oberta de Catalunya
Especialitats: Ergonomia i psicosociologia aplicada / Seguretat i higiene en el treball / Seguretat del treball / Higiene industrial
Període de matriculació: Semestral
Formar professionals amb una visió integral de la prevenció de riscos laborals, amb competències per detectar els riscos inherents al treball en cada organització i per desenvolupar l'ordenació d'un conjunt coherent i global de mesures d'acció preventiva adequades.
Tècnic/a de nivell superior en serveis de prevenció propis d'empreses i institucions, serveis de prevenció aliens, mútues d'accidents de treball i malalties professionals, consultories especialitzades en prevenció, serveis de prevenció mancomunats, administració laboral, administració sanitària, organitzacions sindicals i empresarials, etc.
Institucions participants: Departament de Teoria del Senyal i Comunicacions (UPC)
Nom del títol: Màster universitari en Sistemes Intel·ligents Interactius per la Universitat Pompeu Fabra
Proporcionar a l'estudiantat una base sòlida en el disseny, el principi i l'ús dels agents capaços d'interactuar de manera intel·ligent amb humans i d'altres agents capaços de percebre, actuar, planificar i comunicar.
Departament de Tecnologies de la Informació i les Comunicacions (DTIC)
Nom del títol: Màster universitari en Ciències del Sistema Nerviós: Neurotoxicología, Neuropsicofarmacologia, Fisioteràpia Neuromusculoesquelètica, Neurorehabilitacióerviós: neurotoxicologia, neuropsicofarmacologia, fisioteràpia neuromusculoesquelètica, neurorehabilitació per la Universitat Rovira i Virgili, Universidad de Almería
Especialitats: Neurorehabilitació / Recerca en neurotoxicologia i neuropsicofarmacologia / Fisioteràpia neuromusculoesquelètica invasiva
La salut mental depèn de factors ambientals diversos que interaccionen amb factors genètics per determinar la vulnerabilitat individual.
Per tant, l'estudi de la salut mental cal tractar-lo de forma multidisciplinària.
En aquest marc, aquest estudi pretén ressaltar l'impacte dels factors genètics i ambientals en la salut mental, els quals inclouen des d'aspectes socials fins a l'exposició a tòxics o a drogues, ja sigui amb finalitats terapèutiques o lúdiques.
Així mateix, pretén proporcionar a l'estudiantat els coneixements, les teories i els models científics més actuals en els diferents camps, així com l'experiència en una varietat de mètodes d'investigació.
Nota de tall 1a assignació PAU/CFGS: 7,757
Nom del títol: Graduat/ada en Disseny i Desenvolupament de Videojocs per la Universitat de Girona
Qualsevol àrea relacionada amb la producció i l'experimentació de continguts digitals gràfics, amb la generació de continguts audiovisuals per ordinador i amb la creació d'aplicacions de realitat virtual.
Actualment el sector dels videojocs representa el 53% del mercat d'entreteniment audiovisual i interactiu, amb un creixement mitjà anual del 10% des del 2012.
La seva incidència en sectors com la telefonia mòbil, la publicitat, la salut o l'educació és cada cop més gran.
A més, Catalunya està esdevenint un punt d'atracció a Europa d'empreses multimèdia i d'aplicacions i generació de continguts digitals, com es demostra amb l'organització dels esdeveniments GameLab i Mobile World Congress.
En aquest context, les persones titulades tindran unes perspectives de futur òptimes.
Nom del títol: Màster universitari en Estudis Interdisciplinaris en Disseny i Comunicació per la Universitat Pompeu Fabra
Donades les característiques del programa d'aquest màster interdisciplinari, que consta de 60 crèdits ECTS i té un any acadèmic de durada, no es preveu l'opció de la mobilitat.
En els últims anys, Barcelona s'ha posicionat com una de les capitals mundials del disseny.
Per a alguns autors, s'ha convertit en un lloc de referència.
Així, hi ha qui es refereix a Paradigma Barcelona per parlar de la manera com el disseny ha contribuït a construir la identitat de la ciutat i a atraure professionals d'alt nivell així com empreses que han traslladat els seus departaments de disseny a Barcelona.
D'acord amb l'estudi Realitats i oportunitats.
El disseny i l'empresa a Catalunya, elaborat per l'Observatori del Disseny del Foment de les Arts i el Disseny (FAD) el 2009, la penetració del disseny en el teixit empresarial català és força elevada, ja que el 83,8% de les empreses enquestades afirmava que utilitzava el disseny en el desenvolupament de la seva activitat.
Els sectors industrials són els que incorporen el disseny amb un grau més elevat, amb un 86,1% d'adopció; i, de tots els subsectors, el disseny gràfic és el més generalitzat amb un 73,2% de penetració.
Com també s'assenyala en aquest informe, poden detectar-se una sèrie de noves tendències, com són el fet que el disseny es consolidi com un instrument idoni, no només per mantenir avantatges competitius, sinó també per explorar nous nínxols de mercat.
D'altra banda, s'hi indica que s'està produint un canvi generacional en les empreses, cosa que afavoreix clarament la incorporació del disseny.
Una de les qüestions que també apunta l'informe és que la professió de dissenyador/a cobreix una necessitat doble: fa evident que és important disposar d'una plantilla àmplia d'especialistes en cadascun dels subsectors del disseny, però també que és essencial col·laborar amb professionals i empreses que tinguin la capacitat de donar respostes integrals a l'empresariat.
Nom del títol: Màster universitari en Indústria Farmacèutica i Biotecnològica per la Universitat Pompeu Fabra
Formar l'estudiantat en l'àmbit de les característiques generals de les empreses destinades a la recerca de medicaments i productes biotecnològics que s'utilitzaran en la prevenció i el tractament de les malalties humanes.
Departament de Ciències Experimentals i de la Salut
Nota de tall 1a assignació PAU/CFGS: 10,675
Nom del títol: Graduat/ada en ciències del mar per la Universitat de Barcelona
Formar professionals amb una formació àmplia i rigorosa, centrada en la geologia i la biologia, i també en la resta de ciències bàsiques, així com en aspectes del camp del dret i l'economia relacionats amb el mar.
El futur de la titulació s'ha de concebre necessàriament en el marc de les activitats econòmiques, científiques i d'interès social lligades amb el mar.
En aquest sentit, la Comissió Europea reconeix l'alta rellevància de l'ocupabilitat lligada al mar, fins al punt que ha promogut decididament el concepte de creixement blau ( blue growth ) com una de les vies clau de generació de riquesa a l'Europa del futur.
Així, en el tercer informe sobre el creixement blau, s'efectua una estimació de la importància econòmica de l'economia marítima.
Segons publicacions de l'any 2012, el valor afegit brut (VAB) generat a Europa per les activitats econòmiques marítimes s'estima que és d'uns 495.000 milions d'euros, amb 5,6 milions de llocs de treball associats.
Les activitats que generen més ocupació en aquest àmbit són el turisme de costa i nàutic, i la navegació.
D'altra banda, les indústries del petroli i el gas són importants sobretot per la seva contribució al VAB europeu (23.000 milions d'euros).
Les dades macroeconòmiques disponibles mostren l'elevat pes del sector del mar en l'economia europea i estatal.
Aquest fet, juntament amb les perspectives de creixement, apuntades, entre d'altres, per la documentació de Creixement Blau i de la plataforma marítima espanyola Innovamar, indiquen la necessitat present i futura de professionals formats específicament en l'àmbit de les ciències del mar.
Facultat de Ciències de la Terra
Nom del títol: Màster universitari en Enginyeria dels Recursos Naturals per la Universitat Politècnica de Catalunya
Període de matriculació: Quadrimestral
Proporcionar a l'estudiantat una formació pluridisciplinària científica i avançada en l'àmbit de l'aprofitament i la gestió dels recursos naturals respectuosa amb el medi ambient.
Escola Politècnica Superior d'Enginyeria de Manresa
Nom del títol: Màster universitari en Economia de la Salut i del Medicament per la Universitat Pompeu Fabra
Proporcionar una formació especialitzada en economia i gestió dels serveis sanitaris i del medicament (farmacoeconomia) a persones vinculades al sector sanitari i farmacèutic.
La gestió en el sector sanitari i farmacèutic s'entén en el sentit més ampli i inclou la gestió de les prestacions sanitàries de les administracions i altres organismes públics, els centres i els serveis de les institucions sanitàries de qualsevol dels nivells assistencials, els proveïdors de les prestacions farmacèutiques, les agències d'avaluació de medicaments i tecnologies mèdiques, així com la indústria i els distribuïdors farmacèutics, les entitats asseguradores i les consultories d'aquest sector.
La formació en economia de la salut i del medicament cobreix una àrea de formació de professionals, tant economistes com professionals sanitaris, que té una demanda creixent al mercat no només espanyol, sinó europeu i internacional.
La importància del sector de la salut dins de les economies europees (entre el 6 i el 10% del PIB), l'envelliment creixent de la població, el ràpid procés d'innovació tecnològica que s'observa en els medicaments i les tecnologies mèdiques, així com la importància dels sectors productors sanitaris dins de les economies nacionals, contribueixen a generar una demanda de persones formades en economia de la salut i gestió sanitària.
Nom del títol: Màster universitari en Màrqueting Digital per la Universitat Oberta de Catalunya
Formar experts capaços de maximitzar el potencial dels mitjans digitals per poder elaborar estratègies de màrqueting i comercialització en línia amb l'objectiu final de generar relacions, comunicacions i vendes a través d'internet.
Preparar els futurs professionals perquè desenvolupin un nivell avançat de coneixement de l'entorn d'internet que els permeti liderar un projecte digital dominant-ne totes les disciplines, així com desenvolupar habilitats i competències que potenciïn l'activitat professional que duen a terme en línia.
Formar futurs investigadors en el camp del màrqueting digital perquè posteriorment puguin cursar estudis de doctorat fomentant l'enfortiment acadèmic de la disciplina del màrqueting i, més concretament, la del màrqueting digital.
Directius i responsables d'empreses i departaments vinculats al màrqueting digital i a la interacció amb les comunitats digitals.
Investigadors i professors en la disciplina del màrqueting digital.
Com a conseqüència dels processos de canvi en els patrons de consum i la revolució digital, les empreses s'enfronten a transformacions crítiques, que afecten la seva orientació estratègica cap al mercat i les seves relacions d'intercanvi amb els consumidors.
Aquestes transformacions fan molt necessària la formació de professionals i investigadors amb coneixements avançats en l'àrea de comercialització i investigació de mercats, i en particular en màrqueting digital.
Els perfils professionals del màster estan associats amb capacitats i coneixements avançats situats a l'àrea de valor de màrqueting del negoci digital i dels seus vincles amb el consumidor en línia, de manera que s'habilita els titulats per comprendre els entorns de negoci cada vegada més complexos, canviants i articulats relacionats amb l'àmbit digital, i per actuar en aquests entorns.
Nom del títol: Màster universitari en Enginyeria de Telecomunicació per la Universitat Oberta de Catalunya
Professio regulada: Enginyer/a de telecomunicació
Adquirir les competències necessàries per exercir la professió d'enginyer de telecomunicació segons la legislació vigent.
De gestió tecnològica de projectes de telecomunicació:
De tecnologies de telecomunicació:
Nom del títol: Màster universitari en Direcció i Gestió de Recursos Humans per la Universitat Oberta de Catalunya
Preparar els futurs professionals en l'àmbit dels recursos humans per donar resposta a aquestes transformacions.
Els seus eixos vertebradors són:
Empreses mercantils, organitzacions públiques, institucions sense ànim de lucre.
Les organitzacions es troben en un període de transició a mig camí entre el manteniment de les estructures organitzatives i productes tradicionals i la consolidació d'un nou model que basa el seu funcionament en la utilització intensiva de les tecnologies de la informació i la comunicació, els fluxos d'informació, el coneixement, la innovació i les estructures organitzatives en xarxa, elements que, en l'actual economia global del coneixement permeten a les empreses assolir un avantatge competitiu.
El màster universitari en Direcció i Gestió de Recursos Humans es fonamenta en el reconeixement d'aquests factors de canvi general amb l'objectiu de preparar els futurs professionals dels recursos humans per donar resposta a aquestes transformacions, tot això des d'un punt de vista interdisciplinari i orientat a la solució de problemes que permetin enfocar les situacions i orientar la presa de decisions d'acord amb les necessitats socials i organitzatives.
Institucions participants: AQU Catalunya
Nom del títol: Màster universitari en Avaluació i Gestió de la Qualitat de l'Educació Superior per la Universitat Oberta de Catalunya
Proporcionar una visió global de l'educació superior al món, des dels seus orígens fins a les tendències actuals de desenvolupament, tot relacionant les polítiques educatives dels estats i les organitzacions internacionals amb els interessos econòmics i socials que les provoquen.
Proporcionar coneixements profunds sobre les diferents concepcions de la qualitat en l'educació superior i els diferents models d'avaluació existents.
S'observa la necessitat de professionalitzar l'exercici de les funcions associades a l'assegurament de la qualitat, dotant les persones d'una formació teòrica i pràctica que permeti desenvolupar aquestes tasques amb màxima qualitat i eficiència.
L'interès d'aquest màster neix de la necessitat de formar professionals vinculats a càrrecs de responsabilitat en els temes de qualitat de les universitats, a les unitats de qualitat de les institucions de l'educació superior; investigadors en l'àmbit de la qualitat educativa; el personal tècnic de les administracions vinculat amb els sistemes d'educació, així com el personal d'empreses de formació.
El màster s'adreça a titulats interessats a iniciar o desenvolupar la seva carrera en el camp de l'educació, la qualitat i els sistemes d'avaluació que es poden dissenyar i aplicar.
Nom del títol: Màster universitari en Gestió de Destinacions Turístiques per la Universitat Rovira i Virgili
Especialitats: Gestió i governança de destinacions / Màrqueting i branding de destinacions
Formar professionals i investigadors d'alt nivell en la matèria de la gestió estratègica i el màrqueting de les destinacions turístiques, amb l'objectiu d'homogeneïtzar coneixements i propiciar amb la innovació el desenvolupament sostenible de l'activitat a partir del reconeixement de la seva complexitat i transcendència social i econòmica.
Nom del títol: Màster universitari en Atenció Pal·liativa a Persones amb Malalties Avançades per la Universitat de Vic - Universitat Central de Catalunya
Programa d'atenció domiciliària i equips de suport (PADES).
La demanda creixent d'accés a les cures pal·liatives per part de les persones que requereixen atenció al final de la vida fa que a l'Estat espanyol hi hagi cada vegada més programes i serveis de cures pal·liatives.
Tot i que la cobertura pal·liativa presenta diferències entre les comunitats autònomes, a Catalunya es disposa d'una bona xarxa que fa que cada vegada es necessitin més professionals formats en aquesta àrea.
Facultat de Ciències de la Salut i el Benestar
Nom del títol: Màster universitari en Màrqueting Internacional en un Entorn Digital per la Universitat Ramon Llull
Proporcionar coneixements especialitzats que permetin desenvolupar-se professionalment en els mercats internacionals, en diferents entorns culturals i en el context d'una economia digital.
Companyies industrials, de serveis internacionals; empreses de béns de consum, d'investigació de mercats; agències de publicitat i comunicació; departaments de màrqueting.
El màster respon a tres necessitats empresarials:
Les noves tecnologies han transformat l'entorn en què les empreses desenvolupen els seus negocis, de manera que, a les estratègies tradicionals de màrqueting, han d'incorporar les estratègies de màrqueting digital.
L'objectiu és proporcionar coneixements especialitzats perquè adquireixin les competències que permeten desenvolupar-se professionalment en els mercats internacionals, en diferents entorns culturals i en el context d'una economia digital, perquè siguin capaços de respondre a aquests reptes.
Nom del títol: Màster universitari en Gestió Patrimonial i Financera per la Universitat Ramon Llull
Oferir una formació professionalitzadora en els diferents àmbits d'especialització en el camp de les finances (inversions, banca i finances corporatives), preparar els estudiants per obtenir amb garanties d'èxit la certificació professional EFA, que atorga l'EFPA (European Financial Planning Association).
Entitats de dipòsit, entitats de crèdit, companyies d'assegurances, empreses de serveis d'inversió, institucions d'inversió col·lectiva, societats gestores, empreses, etc.
La Directiva relativa als mercats d'instruments financers (MiFID II) obligarà que els professionals de la inversió i l'assessorament financer estiguin degudament formats, amb acreditacions externes o titulacions que ho certifiquin.
Aquest canvi farà que únicament els especialistes en gestió patrimonial i financera puguin assessorar el client, amb la qual cosa desplaçarà a tots aquells sense formació específica sobre l'adaptació del producte al client.
No només serà necessari conèixer els productes financers, sinó també els perfils de clients a què poden adequar-se.
El màster en Gestió Patrimonial i Financera emfatitza ara aquests coneixements, per la qual cosa els seus titulats tindran un avantatge en el mercat laboral.
Nom del títol: Màster universitari en Recerca en Psicologia Clínica i de la Salut per la Universitat Autònoma de Barcelona, Universitat de Barcelona
Adquirir els coneixements i les competències necessaris per dur a terme investigacions en el camp de la psicologia clínica i de la salut.
Respectar la pluralitat epistemològica, teòrica i metodològica de les disciplines científiques que abasta el títol.
Promoure la inclusió de la perspectiva de gènere com una categoria transversal en la ciència, la tecnologia i la innovació.
Hospitals, centres clínics, institucions sanitàries; universitats i centres de recerca; federacions i clubs esportius i centres d'alt rendiment.
La societat necessita científics especialistes en psicologia clínica i de la salut que puguin respondre als problemes i a les demandes socials en els seus àmbits respectius.
El màster ofereix una proposta de continuïtat per a diversos graus relacionats amb les ciències de la salut, especialment Psicologia i Medicina, i amplia i aprofundeix la formació en competències i habilitats específiques per treballar en el camp de la recerca de psicologia aplicada a les ciències de la salut.
Nom del títol: Màster universitari en Psicologia de l'Esport i de l'Activitat Física per la Universitat Autònoma de Barcelona, Universitat de Barcelona
Adquirir els coneixements i les competències necessaris per desenvolupar investigacions, avaluacions i intervencions en el camp de la psicologia de l'esport i de l'activitat física.
Centres d'alt rendiment, federacions esportives, centres de tecnificació esportiva, escoles municipals d'esport, clubs, centres de fitnes, etc.
La societat necessita especialistes en el camp de la psicologia de l'esport que puguin respondre als problemes i les demandes socials del seu àmbit.
Atès que això genera una creixent demanda de formació, és l'únic màster universitari d'aquest àmbit que hi ha a l'Estat espanyol que forma els alumnes en una especialitat, la psicologia de l'esport, reconeguda en el camp científic i professional.
Institut Nacional d'Educació Física de Catalunya